Talle paaie steeds gesluitSneeu in die Matroosberg naby Ceres. Foto op 14 Julie geneem deur Niel Swart, iWitness vir EWN Die nasionale pad tussen Beaufort-Wes en Victoria-Wes was Saterdagaand vir ‘n rukkie oop, maar is weer versper, berig EWN. Die roete tussen Gauteng en Kaapstad via Middelburg, Graaff-Reinet en Aberdeen is ook vir verkeer gesluit. Ashref Ismail, woordvoerder van die Padverkeersbestuurskorporasie (RTMC) doen ‘n beroep op motoriste om hul reisplanne uit te stel. Beamptes wend ‘n gesamentlike poging aan en die weermag kan moontlik met reddingspogings help. Ismail versoek mense om die gebied te vermy. Intussen is gedeeltes van die N6 en die N9 ook vir verkeer gesluit. Kenny Africa, hoof van die verkeersdepartement in die Wes-Kaap sê hulle is dankbaar dat motoriste geduldig bly. Meer as 100 inwoners van informele nedersettings is weens vloede uit die Suid-Kaap ontruim. Kos en komberse is uitgedeel.